Laurent Boutonnat

Laurent BOUTONNAT (naskiĝis  en Parizo) estas franca muzikisto, verkisto-komponisto kaj reĝisoro.

 Kina debuto 
Lia unua longdaŭra filmo, "Ballade de la féconductrice" (Balado de la konduka feino), nigra filmo, kun scenoj plenaj je perforto, estas projekciata dum nur du semajnoj en pariza kinejo. La filmo estas malpermesita al malpli ol 18-jaruloj, kvankam li mem estas nur 17-jaraĝa, tamen ĝi estas projekciita en Festivalo de Cannes, eksterkategorie.

 Decida renkontiĝo 
Tiam 20-jaraĝa, li komponas kun Jérôme Dahan muzikon de Maman a tort kaj serĉas kantistinon por ĝin kanti. Li unue pensas pri ĉirkaŭ 15-jara knabino, sed fine rezignis pro jura kialo. Dum provado, li tuj estas ĉarmita de komencanta aktorino, pro ŝia psikopatia aspekto. Estis ŝi. Oni ankoraŭ ne aŭdis ŝin kanti tamen mi sciis ke estas ŝi. "Ŝi", estis Mylène Farmer, por kiu li subskribas ŝian unuan simplan diskon Maman a tort (Panjo malpravas) en marto 1984. La kanzono profitas el muzik-video filmita per eta monsumo de 5,000 Frankoj. Ekde tiam, la paro Farmer-Boutonnat estas nedisigebla.

Dank'al la sukceso de tiu unua unuopa disko, Laurent Boutonnat verkas kaj komponas la plejmulton de la kanzonoj de la unua albumo de la kantistino, Cendres de lune (Cindroj de Luno), en 1986. La dua eltiraĵo, Plus Grandir (Ne plu kreski), enkondukas kio parte faros la sukceson de la kantistino: muzik-videojn, kiujn Laurent filmos nun en 35 mm, kiel veraj mallongdaŭraj filmoj, kun listoj de partoprenintoj, originalaj bendoj kaj antaŭ-premieroj.

Gloro
Vera sukceso alvenas nur en 1986 per la tria eltiraĵo el Cendres de Lune, Libertine (Libertin') kaj lia eksterordinara muzik-video, inspirita el Barry Lyndon de Stanley Kubrick, konfirmita per la sekva unuopa disko, Tristana (Tristana) kies muzik-video estas nomumita en Victoires de la Musique. Laurent Boutonnat kaj Mylène Farmer, kiuj tiam estas paro en la vivo, fondas firmaon "Toutankhamon SA".

Printempe de 1988 eliras albumo Ainsi soit je... (Tiel estu mi...), entute komponita fare de Boutonnat, kiu forlasas verkadon profite al Mylène Farmer. Ili registras la muzik-videojn de Sans contrefaçon (Sen artifiko) kaj Pourvu qu'elles soient douces (Kondiĉe ke ili estu dolĉaj) [Libertine II, kiu estos la plej longdaŭra franca muzik-video iam filmita: 17 minutoj), kaj reĝisoras ŝian unuan turneon en 1989, el kiu li filmas memor-videon Mylène Farmer - En concert (Mylène Farmer - En koncerto), tute filmita en 35 mm, kiu eliros unu jaron poste.

En 1991 Boutonnat komponas la muzikojn de L'autre (La alia), nova albumo de Mylène Farmer, kaj filmas la muzik-videojn de Désenchantée (Disreviĝinta), Regrets (Bedaŭroj) kaj Je t'aime mélancolie (Mi amas vin melankolio). Désenchantée restas ĝis hodiaŭ unu el la plej popularaj kanzonoj en Francio. Ĝi ankaŭ estis la plej elsendata franca kanzono en la mondo en 2004 laŭ SACEM. La muzik-video de Beyond my control (Preter mia regpovo) (1992), cenzurita pro ties tro eksplicita enhavo, estas la lasta filmita de Laurent Boutonnat por Mylène Farmer ĝis 2001.

Giorgino
En 1994, li realigas sian revon, filmante Giorgino (kun ĉefrolanta Mylène Farmer). La malluma etoso de la filmo ne logas spektantojn, kiuj preferas Forrest Gump, Pulp Fiction aŭ Léon. Afliktita pro la malsukceso de sia filmo, la reĝisoro reaĉetas ĉiujn rajtojn kaj depost tiam malpermesas ĉian elsendon.

Duobla DVD "Giorgino" aperis la , 13 jarojn post aperdato de la filmo.

Muzika reveno
En 1995, li denove komponas por albumo Anamorphosée (Anamorfoziĝinta), kun pli rok'a sono. Kune kun Mylène Farmer, li konceptas novan turneon, kiun li senmortigos per Live à Bercy (POPB) (1997).

En 1998, Laurent Boutonnat komponas la muzikon de la unua longdaŭra filmo de Mario Luraschi Le Pèlerin, kaj eklanĉas ankoraŭ nekonatan junan aktorinon, Nathalie Cardone, kies kanzono Hasta Siempre (kanzono en la kastila pri legenda figuro de Che) estas granda sukceso. Postan jaron eliras la albumo de Nathalie, kaj ankaŭ Innamoramento de Mylène Farmer, albumo kiun li grandparte komponas.
En 2000, kune kun Mylène Farmer, li eklanĉas junan kantistinon Alizée, komponas por ŝi muzikon de Moi... Lolita (Mi... Lolita) kaj filmas muzik-videon. La kanzono fariĝas monda sukceso (pli ol 4 milionoj da vendoj), sekvata per triumfa albumo: gourmandises (Frandaĵoj).

En 2001, li denove prenas kameraon por Mylène Farmer kaj filmas Les mots (Vortoj) kaj Pardonne-moi (Pardonu al mi). Li ankaŭ filmas la muzik-videojn de Alizée Parler tout bas (Flustre paroli) kaj J'ai pas vingt ans ! (Mi ne estas dudek!).
En 2003, li surscenigas la spektaklon de la juna korsikanino kaj samjare ricevas la Grandan Premion de Verkisto-Reĝisoro de Aŭdo-Video, atribuita de SACEM.

En 2005, eliras Avant que l'ombre... (Antaŭ ol ombro...), sesa albumo de Mylène Farmer kun rememoroj pri L'autre..., dum li komencas la filmadon de nova longdaŭra filmo, adapto el romano de Eugène Le Roy, Jacquou le Croquant, kies eliro estas antaŭplanita en januaro 2007.

En 2008, eliras Point de Suture, la sepa albumo de Mylène Farmer kies muzikojn li komponas. Li produktas la albumon, faras aranĝojn, programadon kaj klavarojn.

Filmografio
 1979: Ballade de la féconductrice ()
 1990: Mylène Farmer - En concert
 1994: Giorgino ()
 1997: Mylène Farmer - Live à Bercy
 2007: Jacquou le Croquant ()

Muzik-videografio
Mylène Farmer

 1984: Mylène Farmer - Maman a tort
 1985: Mylène Farmer - Plus grandir
 1986: Mylène Farmer - Libertine
 1986: Mylène Farmer - Tristana
 1987: Mylène Farmer - Sans Contrefaçon
 1987: Mylène Farmer - Ainsi soit je...
 1988: Mylène Farmer - Pouvu qu'elles soient douces
 1988: Mylène Farmer - Sans logique
 1989: Mylène Farmer - A quoi je sers...
 1989: Mylène Farmer - Allan (Live)
 1990: Mylène Farmer - Plus grandir (Live)
 1991: Mylène Farmer - Désenchantée
 1991: Mylène Farmer - Regrets
 1991: Mylène Farmer - Je t'aime mélancolie
 1992: Mylène Farmer - Beyond my control
 2001: Mylène Farmer - Les mots
 2002: Mylène Farmer - Pardonne-moi
Nathalie Cardone

 1997: Nathalie Cardone - Hasta Siempre
 1998: Nathalie Cardone - Populaire
 1999: Nathalie Cardone - ... Mon Ange
 2000: Nathalie Cardone - Baila Si
Alizée

 2000: Alizée - Moi... Lolita
 2001: Alizée - Parler tout bas
 2003: Alizée - J'ai pas vingt ans
Kamal Kacet

 2004: Kamal Kacet - Ifkis

Komponado
 1986: Mylène Farmer - Cendres de Lune - produktas kaj komponas 9 el 10 kanzonoj (helpate de Jérôme Dahan por Maman a tort), verkas 5
 1989: Mylène Farmer - Ainsi soit je... - produktas kaj komponas 9 el 10 kanzonoj
 1991: Mylène Farmer - L'autre... - produktas kaj komponas la tutan albumon
 1992: Mylène Farmer - Dance Remixes - kompilado de remiksoj fare de Laurent Boutonnat kaj Thierry Rogen por la grandaj unuopaĵoj - produktita de Laurent Boutonnat
 1995: Mylène Farmer - Anamorphosée - produktas kaj komponas 11 el 12 kanzonoj
 1999: Nathalie Cardone - Nathalie Cardone - produktas kaj komponas 11 el 12 kanzonoj (helpate de Nathalie Cardone por Antonio kaj L'homme qui saura pleurer)
 1999: Mylène Farmer - Innamoramento - produktas kaj komponas 8 el 13 kanzonoj
 2000: Alizée - Gourmandises - produktas kaj komponas la tutan albumon
 2001: Mylène Farmer - Les mots - Best of - produktas kaj komponas la 3 neeldonitajn kanzonojn
 2003: Alizée - Mes courants électriques... - produktas kaj komponas la tutan albumon
 2005: Mylène Farmer - Avant que l'ombre... - produktas kaj komponas la tutan albumon (helpate de Mylène Farmer por L'amour n'est rien...)
 2008: Mylène Farmer - Point de Suture - produktas kaj komponas 10 el 11 kanzonoj

Krome, li estas la muzika aranĝanto de ĉiuj albumoj.

Kromaj komponaĵoj
 1985: L'annonciation
 1989: Dernier sourire
 1989: A quoi je sers
 1989: La veuve noire
 1989: Puisque
 1991: Mylène is calling
 1992: Que mon cœur lâche
 1999: Effets secondaires
 2000: L'histoire d'une fée, c'est... (originala bendo de la filmo Les Razmokets à Paris aŭ Rugrats in Paris)

Filmmuziko
 1994: Giorgino - originalo
 1995: Le Pélerin
 2006: Jacquou le Croquant
 2007: Giorgino - reeldono

 Vidu ankaŭ 
 Alizée
 Ballade de la féconductrice (filmo)
 Giorgino (filmo)
 Giorgino (muzikalbumo)
 Jacquou le Croquant (filmo)
 Jacquou le Croquant (muzikalbumo)
 Jeff Dahlgren
 Jérôme Dahan
 Lisa Gautier
 Mylène Farmer
 Nathalie Cardone

 Eksteraj ligiloj 

 Laurent Boutonnat en IMDb
 Autopsie de Laurent Boutonnat
 Oficiala retejo de "Giorgino" 
 Oficiala retejo de "Jacquou le Croquant"
 Verko de Laurent Boutonnat

Kategorio:Francaj reĝisoroj
Kategorio:Francaj komponistoj
Kategorio:Francaj komponistoj de filmomuziko